Document ID: /roh_data/filtered/fineweb-2-filterrobots_roh.jsonl.gz/19067

Per quant che la valur d’ina immobiglia vegnia svalitada saja impussibel da dir il mument, cunquai ch’i manchian valurs d’experientscha. Pir suenter in per midadas da maun saja pussaivel da valitar l’influenza dal stop da bajegiar sin las valurs da las immobiglias, uschia Romano Kunz.
Naginas premias pli autas
Sin las premias da l’assicuranza d’edifizis dal Grischun n’ha il stop da bajegiar nagina influenza. I na dat naginas premias pli autas per lieus che sa chattan en ina zona cotschna sin la carta da privels.
Venderdi saira ha l’Uffizi da guaud e privels da natira infurmà la populaziun, ch’i vala stop da bajegiar per ils proxims dus onns pervi dal terren a Brinzauls che sa mova dapli che 50 centimeters per onn.
RR actualitad 12:00+